**YHTEISÖLLINEN OPPILASHUOLTOKOKOUS**

**Aika:** 27.4.2015 klo 14-15

**Paikka:** neuvotteluhuone Martti Ahtisaaren koulu

**Läsnä:** rehtori Titta Kaukonen, erityislastentarhanopettaja Jaana Mäntysaari, luokanopettaja Rasi-Pekka Tiihonen, luokanopettaja Heikki Suppanen, luokanopettaja Tuula Koivukangas, ela Leena Korhonen, ela Auli Siikanen, ela Sirpa Nousiainen, kouluterveydenhoitaja Maiju Tirri, luokanopettajat, oppilaskunnan ohjaavat opettajat Birgit Palm ja Merja Pehkonen, koululääkäri Leena Kilpeläinen, lastenhoitaja Kekäläinen Merja

Aihe: Koulun ja terveydenhuollon yhteistyö

1. Rehtori avasi kokouksen ja toivotti osallistujat tervetulleeksi.
2. Vanhempainyhdistys ja yhteisöllinen oppilashuoltoryhmä yhteistyössä lähikauppiaan kanssa ovat saaneet aikaan energiajuomien myyntikiellon lähikaupassa ennen klo 15 alakouluikäisille, alle 15-vuotiaille.
3. Koululääkäri ja kouluterveydenhoitaja kertoivat yhteistyöstä koulun kanssa. Maanantaista torstaihin kouluterveydenhoitaja on Martissa paikalla. Vakavat tapaturmat ohjataan neuvolaan, kun kouluterveydenhoitaja ei ole paikalla. Klo 10.30-11.30 on kouluterveydenhoitajan avovastaanotto. Se on toiminut hyvin. Äkillisesti sairastuneen oppilaan hoito ja ensiapu kuuluu kouluterveydenhoitajalle. Vapaa-ajalla tapahtuneet sairaudet ja tapaturmat eivät kuulu kouluterveydenhoitajalle. Avovastaanoton toivotaan toimivan myös koulun henkilökunnan kanssa terveydellisissä oppilasasioissa.

Kaikki oppilaat tarkastetaan kouluterveydenhuollossa vuoden aikana. 1. ja 4. luokalla on lääkärintarkastukset. Yhteenvedot 4a, 4b, 4c terveystarkastuksista ovat hieman kesken. 3 lk:lla puhutaan terveysasioista luokissa. Kaveriselvittelyjä, luokan ilmapiiriasioita, murrosikätunteja 5-6 lk kouluterveydenhoitaja hoitaa myös. Energiajuomatietoiskuja on tarvittaessa isommilla luokilla. Kouluterveydenhoitaja on mukana 1 lk:n vanhempainillassa. Muissakin vanhempainilloissa hän voi olla tarvittaessa mukana.

Tarkka kirjanpito koulun sisäilmaongelmista ja koulutapaturmista on tärkeää tietoa koululle.

1. Yhteistyön kehittäminen: Yksilöllisistä oppilashuoltoasioista toivotaan tietoa enemmän kouluterveydenhuoltoon heti tarpeen ilmetessä ennen tilanteen kriisiytymistä. Kaikille olisi hyvä tulla sama tieto. Esikoulun kanssa yhteistyö sujuu hyvin. Tiedonsiirtoihin tarvitaan huoltajien lupa ja tiedonsiirrot ovat toimineet melko hyvin. Osa ei tule koulun tietoon. Usein laajempi oppilashuoltoryhmä on hyväksi, jotta asiat etenisivät. Kouluterveydenhoitajalla on melko hyvä mahdollisuus vaikuttaa varhaisen tuen asioihin kouluun päin.
2. Erityisruokavalioilmoitukset muuttuvat: Ilmoitus erityisruokavalioista Servicalle menee kouluterveydenhuollon kautta; ei enää luokanopettajan kautta.Ruokavalioasiat ovat osana 1., 4. ja 7. luokan terveystarkastusta. Kouluterveydenhoitaja kokoaa erityisruokavaliotoiveet. Lievissä tapauksissa ei tarvitse erityisruokavaliota. Tarkemmat ohjeet opettajille tulevat myöhemmin. Kuopion kaupungin terveyspalveluiden nettisivuilla on asiasta tiedote vanhemmille.
3. Koululääkäri on ensi vuonna maanantaisin koululla. Jukka Ollikainen jatkaa koululääkärinä.
4. 4. luokat: Laaja-alaiset terveystarkastukset ovat käynnissä ja osa on vielä kesken. Luokanopettajilta on tullut arvio oppilaan koulunkäynnistä kouluterveydenhuoltoon. Kouluterveydenhoitajan tarkastukset ovat keväällä, syksyllä on lääkärintarkastus. Terveystarkastuksien tuloksista tulee yleinen koonti koululle, jonka perusteella kouluterveydenhoitaja voi tuoda ajankohtaisia teemoja yhteisölliseen oppilashuoltoryhmään.
5. Yhteisöllisen oppilashuoltoryhmän toiminnan arviointia: Ryhmä on kokoontunut neljä kertaa järjestäytymiskokouksen lisäksi. Tulevia aiheita voi toimittaa Titalle. Koulun sisäistä yhteistyötä on hyvä kehittää edelleenkin. Uusi opetussuunnitelma 2016 vaatii yhteistyötä ja osallisuutta. Ensi vuoden yhteisöllisen oppilashuoltoryhmän kokoontumisissa mietitään osallisuutta laajemmin.